text:
представено на митническите власти на страната вносител по обичайния ред. В него трябва да бъдат посочени наименованието и мястото на провеждане на изложението. При нужда могат да бъдат изискани допълнителни писмени доказателства относно условията, при които продуктите са били изложени.
 3. Параграф 1 се прилага за всякакви търговски, промишлени, селскостопански или занаятчийски изложения, панаири или подобни обществени прояви и изложби, които не са организирани с частна цел в магазини или в търговски помещения с оглед продажба на чуждестранни продукти и по време на които продуктите остават под митнически контрол.
 ДЯЛ IV
 ВЪЗСТАНОВЯВАНЕ ИЛИ ОСВОБОЖДАВАНЕ
 Член 15
 Забрана за възстановяване или освобождаване от мита
 1. Материалите без произход, които са използвани в производството на продуктите с произход от Общността, в Ливан или в някоя от страните, посочени в член 4, за които е издадено или изготвено доказателство за произход съгласно разпоредбите на дял V, не подлежат на възстановяване или освобождаване от мита от какъвто и да е вид в Общността или в Ливан.
 2. Забраната на параграф 1 се прилага по отношение на всякакви договорености за връщане, опрощаване или неплащане, било то частично или пълно, на мита или такси с равностоен ефект, приложими в Общността и в Ливан по отношение на материали, използвани в производството, където такова възстановяване, опрощаване или неплащане се прилага изрично или на практика, когато продуктите получени от съответните материали се изнасят, но не и когато те остават там за вътрешно потребление.
 3. Износителят на продукти, посочени в доказателството за произход, трябва да бъде готов да представи по всяко време, по искане на митническите власти, всички необходими документи, доказващи, че не е получено никакво възстановяване по отношение на материалите без произход, използвани в производството на съответните продукти и че всички мита и такси с равностоен ефект, прилагани за такива материали, са действително платени.
 4. Разпоредбите на параграфи 1 - 3 се отнасят също така и за опаковките по смисъла на член 8, параграф 2, за принадлежностите, резервните части и инструментите по смисъла на член 9 и за комплектите по смисъла на член 10, ако тези артикули са без произход.
 5. Разпоредбите на параграфи 1 - 4 се прилагат само по отношение на материали, които са от вида, за който се прилага споразумението. Освен това те не ограничават прилагането на система на възстановяване при износ на селскостопански продукти, прилагана при износ съобразно разпоредбите на споразумението.
 6. Разпоредбите на настоящия член не се прилагат в продължение на шест години от влизането в сила на настоящото споразумение.
 7. След влизането в сила на настоящия член и независимо от разпоредбите на параграф 1, Ливан може да прилага договореностите за възстановяване или освобождаване от мита и такси с равностоен ефект по отношение на материалите, използвани в производството на продукти с произход, при спазване на следните разпоредби:
 а)
 удържа се 5-процентна митническа такса върху продуктите от глави 25 - 49 и от глави 64 - 97 на Хармонизираната система, или по-ниска такса, каквато се прилага в Ливан;
 б)
 удържа се 10-процентна митническа такса върху продуктите от глави 50 - 63 на Хармонизираната система или


text:
такава такса, каквато се прилага в Ливан.
 Разпоредбите на този параграф се преразглеждат преди края на преходния период, посочен в член 6 от настоящото споразумение.
 ДЯЛ V
 ДОКАЗАТЕЛСТВО ЗА ПРОИЗХОД
 Член 16
 Общи изисквания
 1. Продуктите с произход от Общността се ползват от разпоредбите на настоящото споразумение при вноса им в Ливан, също както продуктите с произход от Ливан се ползват от разпоредбите на настоящото споразумение при вноса им в Общността, при представяне на следните:
 а)
 сертификат за движение EUR.1, чийто образец е даден в приложение IV;
 или
 б)
 в случаите, посочени в член 21, параграф 1, декларация, чийто текст е даден в приложение V, съставена от износителя върху фактура, известие за доставка или друг търговски документ, описващ съответните продукти достатъчно подробно, за да могат да бъдат идентифицирани (наричана по-долу „декларация върху фактура“).
 2. Независимо от параграф 1, в случаите по член 26, продуктите с произход по смисъла на настоящия протокол се ползват от условията на настоящото споразумение, без да е необходимо да се предоставя някой от посочените по-горе документи.
 Член 17
 Процедура за издаване на сертификат за движение EUR.1
 1. Сертификатът за движение EUR.1 се издава от митническите власти на страната износител по писмено заявление от износителя или съставено за негова сметка от негов упълномощен представител.
 2. За тази цел износителят или упълномощеният от него представител попълват както сертификата за движение EUR.1, така и формуляр на заявление, чиито образци са дадени в приложение IV. Тези формуляри се попълват на един от езиците, на които е съставено настоящото споразумение, в съответствие с разпоредбите на националното законодателство на страната износител. Ако се попълват на ръка, те се попълват с мастило и с печатни букви. Описанието на продуктите се вписва в полето, определено за тази цел, без да се оставят празни редове. Ако полето не е запълнено изцяло, трябва да се постави хоризонтална линия под последния ред на описанието, а празното място - да се зачертае.
 3. При подаване на заявление за издаване на сертификат за движение EUR.1, износителят трябва да бъде готов да представи по всяко време, по искане на митническите власти на страната износител, в която се издава сертификат за движение EUR.1, всички необходими документи, доказващи произхода на съответните продукти, както и изпълнението на останалите изисквания на настоящия протокол.
 4. Сертификатът за движение EUR.1 се издава от митническите власти на държавата-членка на Общността или на Ливан, ако съответните продукти могат да бъдат считани за продукти с произход от Общността, от Ливан или от която и да е страна, посочена в член 4, и ако отговарят на останалите изисквания на настоящия протокол.
 5. Митническите власти, издаващи сертификата, предприемат всички необходими действия, за да проверят произхода на продуктите и изпълнението на останалите изисквания на настоящия протокол. За целта те имат право да изискват всякакви доказателства и да извършват всякакви проверки на счетоводните документи на износителя или всякакви други проверки, които счетат за необходими. Издаващите сертификата митнически власти следят и за правилното попълване на формулярите, посочени в параграф 2. По-специално, те проверяват дали мястото, определено за описанието на продуктите, е попълнено по начин,

type: contracts

jurisdiction: EU


text:
изключващ всякакви възможности за заблуждаващи допълвания.
 6. Датата на издаване на сертификата за движение EUR.1 се посочва в поле 11 на сертификата.
 7. Сертификатът за движение EUR.1 се издава от митническите власти и се предоставя на износителя, веднага след като износът бъде действително осъществен или осигурен.
 Член 18
 Сертификати за движение EUR.1, издадени впоследствие
 1. Независимо от член 17, параграф 7, сертификат за движение EUR.1 може по изключение да бъде издаден след осъществяване на износа на продуктите, за които се отнася, когато:
 а)
 той не е бил издаден по време на износа поради грешка или неволен пропуск или поради необичайни обстоятелства; или
 б)
 бъде доказано пред митническите власти, че сертификат EUR.1 е бил издаден, но по технически причини не е бил приет при вноса.
 2. За прилагането на параграф 1, износителят трябва да посочи в своето заявление мястото и датата на износа на продуктите, за които се отнася сертификатът за движение EUR.1 и да изложи причините за своето искане.
 3. Митническите власти могат да издадат сертификат за движение EUR.1 впоследствие, единствено след като проверят доколко информацията, представена в заявлението на износителя, отговаря на тази в съответното досие.
 4. В сертификатите за движение EUR.1, издадени впоследствие, задължително се вписва един от следните изрази:
 „NACHTRÄGLICH AUSGESTELLT“, „DELIVRE A POSTERIORI“, „RILASCIATO A POSTERIORI“, „AFGEGEVEN A POSTERIORI“, „ISSUED RETROSPECTIVELY“, „UDSTEDT EFTERFØLGENDE“, „ΕΚΔΟΘΕΝ ΕΚ ΤΩΝ ΥΣΤΕΡΩΝ“, „EXPEDIDO A POSTERIORI“, „EMITIDO A POSTERIORI“, „ANNETTU JÄLKIKÄTEEN“, „UTFÄRDAT I EFTERHAND“, „...“.
 5. Вписването, посочено в параграф 4, се прави в полето „Забележки“ в сертификата за движение EUR.1.
 Член 19
 Издаване на дубликат на сертификат за движение EUR.1
 1. В случай на кражба, загуба или унищожаване на сертификат за движение EUR.1, износителят може да се обърне към митническите власти, които са го издали, за дубликат, изготвен въз основа на износните документи, които те притежават.
 2. В издадения по този ред дубликат трябва да бъде вписан един от следните изрази:
 „DUPLIKAT“, „DUPLICATA“, „DUPLICATO“, „DUPLICAAT“, „DUPLICATE“, „ΑΝΤΙΓΡΑΦΟ“, „DUPLICADO“, „SEGUNDA VIA“, „KAKSOISKAPPALE“, „...“.
 3. Вписването, посочено в параграф 2, трябва да бъде направено в полето „Забележки“ на дубликата на сертификата за движение EUR.1.
 4. Дубликатът, който трябва да носи датата на издаване на оригиналния сертификат за движение EUR.1, поражда действие от тази дата.
 Член 20
 Издаване на сертификати за движение EUR.1 въз основа на доказателство за произход, издадено или изготвено по-рано
 Когато продукти с произход са поставени под контрола на митническа служба в Общността или в Ливан, е възможно оригиналното доказателство за произход да бъде заменено от един или повече сертификати за движение EUR.1 с цел изпращане на всички или някои от тези продукти на друго място в рамките на Общността или на Ливан. Заместващият сертификат (сетификати) за движение EUR.1 се издават от митническата служба, под чийто контрол се намират продуктите.
 Член 21
 Условия за изготвяне на декларация върху фактура
 1. Декларацията върху фактура, посочена в член 16, параграф 1, буква б), може да бъде изготвена:
 а)
 от одобрен износител по смисъла на член 22, или
 б)
 от всеки износител за всяка пратка, състояща се от един или повече пакети, съдържащи продукти


text:
с произход, чиято обща стойност не надвишава 6 000 EUR.
 2. Декларацията върху фактура може да бъде изготвена, когато описаните продукти могат да бъдат считани за продукти с произход от Общността, от Ливан или от някоя от страните, посочени в член 4, и са изпълнени останалите изисквания на настоящия протокол.
 3. Износителят, изготвящ декларация върху фактура, трябва да бъде готов да представи по всяко време по искане на митническите власти на страната износител, всички документи, които доказват произхода на съответните продукти, както и изпълнението на другите изисквания на настоящия протокол.
 4. Декларацията върху фактура се изготвя от износителя чрез напечатване на пишеща машина, полагане на печат или чрез отпечатване върху фактурата, известието за доставка или друг търговски документ на декларацията, текста на която е даден в приложение V, използвайки един от езиковите варианти, дадени в това приложение и в съответствие с разпоредбите на националното законодателство на страната износител. Ако декларацията е написана на ръка, тя трябва да бъде попълнена с мастило и с печатни букви.
 5. Декларациите върху фактура носят оригиналния подпис на износителя, положен собственоръчно. Въпреки това, не се изисква одобрен износител по смисъла на член 22 да подписва такива декларации, при условие че той писмено се задължи пред митническите власти на страната износител да поеме цялата отговорност за всяка декларация върху фактура, която го посочва, както ако беше подписана от него собственоръчно.
 6. Декларацията върху фактура може да бъде изготвена от износителя при износ на продуктите, за които се отнася, или след осъществяване на износа, при условие че тя бъде представена в страната вносител не по-късно от две години след вноса на продуктите, за които се отнася.
 Член 22
 Одобрен износител
 1. Митническите власти на страната износител могат да оправомощят всеки износител, който изпраща често продукти по настоящото споразумение, да изготвя декларации върху фактура независимо от стойността на описаните продукти. Износител, който желае да бъде оправомощен по този начин, трябва да представи на митническите власти всички необходими гаранции за доказване на произхода на продуктите, както и спазването на останалите изисквания на настоящия протокол.
 2. Митническите власти могат да предоставят права на одобрен износител, ако лицето отговаря на условията, счетени за необходими от тях.
 3. Митническите власти предоставят на одобрения износител номер на митническо разрешително, който се посочва на декларацията върху фактурата.
 4. Митническите власти контролират използването на разрешителното от одобрения износител.
 5. Митническите власти могат да оттеглят разрешителното по всяко време. Те предприемат тази мярка, когато износителят вече не предлага гаранциите, посочени параграф 1, не изпълнява условията, предвидени в параграф 2, или по друг начин използва неправилно разрешителното.
 Член 23
 Валидност на доказателството за произход
 1. Доказателството за произход е валидно за срок от четири месеца от датата на издаване в страната износител и трябва да бъде представено на митническите власти в страната вносител в рамките на този срок.
 2. Доказателства за произход, които са представени на митническите власти в страната вносител след крайната дата за представяне, определена в параграф 1, могат да бъдат приети за целите на прилагането на преференциалния режим, когато закъснението при представянето на тези


text:
документи до крайната дата се дължи на изключителни обстоятелства.
 3. Извън посочените случаи на закъсняло представяне, митническите власти в страната вносител могат да приемат доказателствата за произход, когато продуктите са били представени преди посочената крайна дата.
 Член 24
 Представяне на доказателство за произход
 Доказателствата за произход се представят на митническите власти в страната вносител в съответствие с процедурите, прилагани в тази страна. Тези власти могат да изискат превод на доказателството за произход, а също и декларацията за внос да бъде придружена от декларация на вносителя, че продуктите отговарят на необходимите условия за прилагане на настоящото споразумение.
 Член 25
 Внос чрез отделни пратки
 Когато по молба на вносителя и при условията, определени от митническите власти на страната вносител, се осъществява внос на части на некомплектовани или незавършени продукти по смисъла на общо правило 2. а) от Хармонизираната система (ХС), попадащи в раздели XVI и XVII или позиции 7308 и 9406 от Хармонизираната система, при вноса на първата пратка на митническите власти се представя само едно доказателство за произход за тези продукти.
 Член 26
 Освобождаване от представяне на доказателство за произход
 1. Продукти, изпращани като малки пакети от частни лица за частни лица или представляващи част от личния багаж на пътници, се третират като продукти с произход, без да се изисква представяне на доказателство за произход, ако тези продукти не са предмет на внос с търговски характер и са декларирани като отговарящи на условията на настоящия протокол и когато няма съмнение за верността на такава декларация. При продукти, изпратени по пощата, тази декларация може да бъде попълнена върху митническата декларация СN22/СN2З или върху лист хартия, прикрепен към този документ.
 2. Внос, който е инцидентен и се състои единствено от продукти за лична употреба на получателите или пътниците, или техните семейства, не се счита за внос с търговски характер, когато от естеството и количеството на продуктите е видно, че не се внасят с търговска цел.
 3. Освен това общата стойност на тези продукти не трябва да надвишава 500 EUR в случаите за малки пакети или 1 200 EUR - за продукти, които са част от личния багаж на пътниците.
 Член 27
 Подкрепящи документи
 Документите, посочени в членове 17, параграф 3 и 21, параграф 3, използвани с цел да се докаже, че продукти, описани в сертификат за движение EUR.1 или в декларация върху фактура, могат да бъдат считани за продукти с произход от Общността, от Ливан или от някоя от страните, посочени в член 4, и отговарят на останалите изисквания на настоящия протокол, могат да включват, inter alia, следното:
 а)
 пряко доказателство за извършените от износителя или доставчика операции за получаване на съответни стоки, съдържащо се например в неговите сметки или вътрешни счетоводни документи;
 б)
 документи, доказващи произхода на използваните материали, които са издадени или изготвени в Общността или Ливан, когато тези документи се използват в съответствие с националното законодателство;
 в)
 документи, доказващи преработката или обработката на материалите в Общността или Ливан, издадени или изготвени в Общността или Ливан, когато тези документи се използват в съответствие с националното законодателство;
 г)
 сертификати за движение EUR.1


text:
или декларация върху фактура, доказващи произхода на използваните материали, издадени или изготвени в Общността или в Ливан съгласно изискванията на настоящия протокол, или в някоя от страните, посочени в член 4, съгласно правила за произход, идентични с правилата на настоящия протокол.
 Член 28
 Съхраняване на доказателствата за произход и подкрепящите документи
 1. Износителят, подаващ заявление за издаване на сертификат за движение EUR.1, съхранява документите, посочени в член 17, параграф 3, в продължение на най-малко три години.
 2. Износителят, изготвящ декларация върху фактура, съхранява копие от тази декларация върху фактура, както и документите, посочени в член 21, параграф 3 в продължение на най-малко три години.
 3. Митническите власти на страната износител, издаващи сертификат за движение EUR.1, съхраняват формуляра със заявлението, посочен в член 17, параграф 2, в продължение на най-малко три години.
 4. Митническите власти на страната вносител съхраняват представените им сертификати за движение EUR.1 и декларациите върху фактури в продължение на най-малко три години.
 Член 29
 Несъответствия и технически грешки
 1. Откриването на несъществени несъответствия между данните, декларирани в доказателството за произход и тези, съдържащи се в документите, представени на митническата служба с цел изпълнение на формалностите по вноса на продуктите, не води ipso facto до недействителност на доказателството за произход, когато бъде надлежно установено, че този документ действително съответства на представените продукти.
 2. Явни технически грешки върху доказателство за произход, като например печатни грешки не могат да бъдат причина този документ да бъде отхвърлен, когато тези грешки не предизвикат съмнения относно точността на направените в документа твърдения.
 Член 30
 Стойности, изразени в евро
 1. Стойностите в националната валута на страната износител, равностойни на стойностите в евро, се определят от страната износител и се съобщават на страните вносители чрез Европейската комисия.
 2. Когато стойностите превишат съответните стойности, определени от страната вносител, последната ги приема, ако продуктите са фактурирани във валутата на страната износител. Ако продуктите са фактурирани във валута на държава-членка на Европейската общност или на друга страна, посочена в член 4, страната вносител признава стойността, за която е получила уведомление от съответната страна.
 3. Стойностите, посочени в която и да е национална валута, са равностойността в национална валута на стойностите, изразени в евро, към първия работен ден на октомври 1999 г.
 4. Стойностите, изразени в евро и тяхната равностойност в националните валути на държавите-членки на ЕО и на Ливан се преразглеждат от Комитета за асоцииране по искане на Общността или на Ливан. По време на това преразглеждане Комитетът за асоцииране гарантира, че няма да се получи намаление в стойностите, изразени в национална валута, и разглежда необходимостта от запазване на съответните ограничения предвид действителната им стойност. За тази цел, той може да реши да промени и стойностите, изразени в евро.
 ДЯЛ VI
 МЕТОДИ ЗА АДМИНИСТРАТИВНО СЪТРУДНИЧЕСТВО
 Член 31
 Взаимопомощ
 1. Митническите власти на държавите — членки на ЕО и на Ливан, си предоставят взаимно чрез Европейската комисия образците от печатите, използвани в техните митнически служби за издаване на сертификати за движение EUR.1, както и адресите на митническите власти, които отговарят за проверката на тези сертификати и на декларациите върху фактури.


text:
2. За осигуряване на правилното прилагане на настоящия протокол, Общността и Ливан си оказват взаимопомощ чрез компетентните митнически администрации при проверката на истинността на сертификатите за движение EUR.1 или декларациите върху фактури и верността на данните, посочени в тези документи.
 Член 32
 Проверка на доказателствата за произход
 1. Последващи проверки на доказателствата за произход се извършват на случаен принцип или когато митническите власти на страната вносител имат основателни съмнения относно истинността на такива документи, произхода на съответните продукти или изпълнението на останалите изисквания на настоящия протокол.
 2. За целите на прилагането на параграф 1, митническите власти на страната вносител връщат сертификата за движение EUR.1 и фактурата, ако същата е била представена, декларацията върху фактура или копия от тези документи на митническите власти на страната износител и, когато е уместно, посочват причините за искането за проверка. Всякакви получени документи и информация, които пораждат съмнение във верността на данните, посочени в доказателството за произход, се представят в подкрепа на искането за проверка.
 3. Проверката се извършва от митническите власти на страната износител. За целта те имат право да изискват всякакви доказателства и да извършват всякакви проверки на счетоводните документи на износителя или всякакви други проверки, които счетат за необходими.
 4. Ако митническите власти на страната вносител решат да отложат предоставянето на преференции за съответните продукти до обявяването резултатите от проверката, те предлагат на вносителя да освободи продуктите, при условие че предостави преценените за необходими обезпечения.
 5. Резултатите от проверката се съобщават във възможно най-кратки срокове на митническите власти, поискали нейното извършване. Тези резултати трябва ясно да посочват дали документите са истински и дали описаните продукти могат да бъдат считани за продукти с произход от Общността, от Ливан или от една от страните, посочени в член 4, както и дали отговарят на останалите изисквания на настоящия протокол.
 6. При наличие на основателни съмнения и липса на отговор в срок от 10 месеца от датата на искането за проверка или ако отговорът не съдържа достатъчна информация, за да се определи истинността на съответния документ или действителния произход на продуктите, митническите власти, отправили искането, отказват предоставянето на преференции, освен при изключителни обстоятелства.
 Член 33
 Уреждане на спорове
 При спорове във връзка с процедурите за извършването на проверка по член 32, които не могат да бъдат уредени между митническите власти, изискващи проверката и митническите власти, отговорни за провеждането й, или когато те засягат въпрос относно тълкуванието на настоящия протокол, тези спорове се внесат в Комитета за асоцииране.
 Във всички случаи, уреждането на спорове между вносителя и митническите власти на страната вносител се извършва съгласно законодателството на тази страна.
 Член 34
 Санкции
 Санкции се налагат на всяко лице, което изготвя или става причина да бъде изготвен документ, който съдържа неточна информация с цел получаване преференциално третиране на продукти.
 Член 35
 Свободни зони
 1. Общността и Ливан предприемат всички необходими мерки, за да гарантират, че продукти, които са предмет на търговски обмен под покритието на доказателство за произход, които по време на транспорта престояват в свободна зона, разположена на тяхна територия, не се заменят с други или не


text:
са предмет на дейности, различни от обичайните операции, предназначени да предотвратят тяхното повреждане.
 2. Чрез дерогация от разпоредбите на параграф 1, когато продукти с произход от Общността или от Ливан са внесени в свободна зона под покритие на доказателство за произход и претърпяват обработка или преработка, съответните власти издават нов сертификат EUR.1 по искане на износителя, ако извършената преработка или обработка е в съответствие с разпоредбите на настоящия протокол.
 ДЯЛ VII
 СЕУТА И МЕЛИЛА
 Член 36
 Прилагане на протокола
 1. Понятието „Общността“, използван в член 2, не включва Сеута и Мелила.
 2. При внос в Сеута и Мелила продуктите с произход от Ливан се ползват във всяко отношение от същия митнически режим като този, който се прилага по отношение на продуктите с произход от митническата територия на Общността съгласно протокол 2 към Акта за присъединяване на Кралство Испания и на Португалската република към Европейските общности. Ливан предоставя при вноса на продукти, обхванати от споразумението и с произход от Сеута и Мелила, същия митнически режим, който предоставя за внос на продукти с произход от Общността.
 3. За целите на прилагането на параграф 2 относно продукти с произход от Сеута и Мелила настоящият протокол се прилага mutatis mutandis, при спазване на специалните условия, посочени в член 37.
 Член 37
 Специални условия
 1. При условие че са били директно транспортирани в съответствие с разпоредбите на член 13, следните продукти се считат за:
 1)
 продукти с произход от Сеута и Мелила:
 а)
 продукти, изцяло получени в Сеута и Мелила;
 б)
 продуктите, получени в Сеута и Мелила, в производството на които са използвани продукти, различни от тези, посочени в буква а), при условие че:
 i)
 посочените продукти са претърпели достатъчна обработка или преработка по смисъла на член 6 от настоящия протокол; или че
 ii)
 тези продукти са с произход от Ливан или от Общността по смисъла на настоящия протокол, при условие че те са подложени обработка или преработка, която е по-задълбочена от недостатъчната обработка или преработка, посочена в член 7, параграф 1;
 2)
 Продукти с произход от Ливан:
 а)
 продукти, изцяло получени в Ливан;
 б)
 продукти, получени в Ливан, в производство на които са използвани продукти, различни от посочените в буква a), при условие че:
 i)
 тези продукти са претърпели достатъчна обработка или преработка по смисъла на член 6; или ако
 ii)
 тези продукти са с произход от Сеута и Мелила или от Общността по смисъла на настоящия протокол, при условие че те са подложени на обработка или преработка, която е по-задълбочена от недостатъчната обработка или преработка, посочена в член 7, параграф 1.
 2. Сеута и Мелила се считат за една територия.
 3. Износителят или упълномощен от него представител трябва да вписва в поле 2 на сертификата за движение EUR.1 или в декларациите върху фактури „Чили“ и „Сеута и Мелила“. Освен това, в случай на продукти с произход от Сеута и Мелила това трябва да бъде посочено в поле 4 от сертификата за движение EUR.1 или в декларациите върху фактури.
 4. Испанските митнически власти са отговорни за прилагането на настоящия протокол в Сеута и Мелила.


text:
ДЯЛ VIII
 ЗАКЛЮЧИТЕЛНИ РАЗПОРЕДБИ
 Член 38
 Изменения на протокола
 Съветът за асоцииране може да реши да измени разпоредбите на настоящия протокол.
 Член 39
 Прилагане на протокола
 Общността и Ливан предприемат необходимите стъпки за въвеждането и прилагането на настоящия протокол.
 Член 40
 Стоки в транзит и стоки на склад
 Разпоредбите на настоящото споразумение могат да се прилагат към стоките, които изпълняват разпоредбите на настоящия протокол и които към датата на влизане в сила на настоящото споразумение се намират в транзит или са временно складирани в Общността или в Ливан, в митнически складове или в свободни зони, и относно които пред митническите власти на страната вносител в срок от четири месеца от посочената дата е представен сертификат за движение EUR.1, издаден впоследствие от митническите власти или от компетентните държавни органи на страната износител, заедно с документите, удостоверяващи че тези стоки са били директно транспортирани.
 ПРОТОКОЛ 5
 за взаимопомощ между административните органи в митническата област
 Член 1
 Определения
 За целите на настоящия протокол:
 а)
 „митническо законодателство“ означава всички законови и подзаконови разпоредби, приети от Общността или от Ливан и уреждащи вноса, износа, транзита на стоки и тяхното поставяне под друг митнически режим или процедура, включително налагане на мерки за забрана, ограничение и контрол;
 б)
 „запитващ орган“ означава компетентен административен орган, определен от договаряща страна за тази цел и който отправя искане за помощ въз основа на настоящия протокол;
 в)
 „запитван орган“ означава компетентен административен орган, определен от договаряща страна за тази цел и който получава исканията за помощ въз основа на настоящия протокол;
 г)
 „лични данни“ означава цялата информация, свързана с определено или определяемо лице;
 д)
 „действие в нарушение на митническото законодателство“ означава всяко нарушение или опит за нарушение на митническото законодателство.
 Член 2
 Приложно поле
 1. Договарящите страни взаимно си сътрудничат, в рамките на своите правомощия, по начина и при условията определени в настоящия протокол, за осигуряване на правилното прилагане на митническото законодателство, по-специално, като предотвратяват, разследват и се борят с действия в нарушение на това законодателство.
 2. Помощта в митническата област в съответствие с настоящия протокол, се отнася до всеки административен орган на договарящите страни, компетентен да прилага настоящия протокол. Горното не засяга разпоредбите, които уреждат взаимопомощта по наказателни въпроси. Също така, то не се отнася и до предоставяне на информация, придобити по силата на правомощия, упражнени по искане на съдебен орган, освен когато този орган даде своето съгласие за предоставянето й.
 3. Настоящият протокол не включва помощ за възстановяване на платени мита, такси или глоби.
 Член 3
 Помощ при поискване
 1. При искане от страна на запитващия орган, запитаният орган му предоставя цялата необходима информация, за да му позволи да осигури правилното прилагане на митническото законодателство, включително информация относно разкрити или планирани действия, които нарушават или биха нарушили това законодателство.
 2. При искане от страна на запитващия орган, запитаният орган го информира:
 а)
 дали стоките, изнесени от територията на една от договарящите страни, са били надлежно внесени на територията на другата договаряща страна, като се посочва, където е необходимо, митническия режим, прилаган спрямо стоките;
 б)
 дали стоките, внесени на територията


text:
на една от договарящите страни, са били надлежно изнесени от територията на другата страна, като се посочва, където е необходимо, митническия режим, прилаган спрямо стоките.
 3. При поискване от страна на запитващия орган, запитаният орган предприема необходимите стъпки, при спазване на съответните законови и подзаконови разпоредби, за осигуряване на специален контрол върху:
 а)
 физически или юридически лица, за които има основателни причини да се предполага, че са или са били въвлечени в действия в нарушение на митническото законодателство;
 б)
 места, в които са складирани или е възможно да се складират стоки по такъв начин, че са налице основателни причини да се предполага, че тези стоки са предназначени да бъдат използвани в действия в нарушение на митническото законодателство;
 в)
 стоки, които се транспортират или е възможно да бъдат транспортирани по такъв начин, че са налице основателни причини да се предполага, че са предназначени да бъдат използвани в действия в нарушение на митническото законодателство;
 г)
 транспортни средства, които се използват или е възможно да бъдат използвани по такъв начин, че са налице основателни причини да се предполага, че са предназначени да бъдат използвани в действия в нарушение на митническото законодателство.
 Член 4
 Спонтанна помощ
 Договарящите страни си оказват взаимопомощ, при спазване на техните закони и подзаконови нормативни актове, по своя собствена инициатива, когато считат, че това е необходимо за правилното прилагане на митническото законодателство и по-специално, като предоставят информация за:
 —
 действия, които са или изглеждат, че са в нарушение на митническото законодателство и които биха представлявали интерес за другата договаряща страна,
 —
 нови средства или методи, използвани за осъществяване на действия в нарушение на митническото законодателство,
 —
 стоки, за които е известно, че са предмет на действия в нарушение на митническото законодателство,
 —
 физически или юридически лица, за които има основателни причини да се предполага, че са или са били въвлечени в действия в нарушение на митническото законодателство,
 —
 транспортни средства, за които са налице основателни причини да се предполага, че са били, понастоящем са или биха могли да бъдат използвани за действия в нарушение на митническото законодателство.
 Член 5
 Предоставяне на документи и нотификация
 По искане на запитващия орган, в съответствие със своите закони и подзаконови нормативни актове, запитаният орган, взема всички необходими мерки, за да:
 —
 предостави всички документи,
 или
 —
 нотифицира всички решения,
 на запитващия орган и влизащи в приложното поле на настоящия протокол на адресат, пребиваващ или установен на територията на запитания орган.
 Искания за предоставяне на документи или нотифициране на решения трябва да се отправят писмено на официалния език на запитания орган или на език, който е приемлив за този орган.
 Член 6
 Форма и съдържание на исканията за помощ
 1. Искането за помощ по настоящия протокол се изготвя в писмен вид. Документите, необходими за изпълнението на тези искания, се прилагат към искането. Устни искания се приемат при спешни случаи, но незабавно се потвърждават писмено.
 2. Исканията по параграф 1 от настоящия член включат следната информация:
 а)
 запитващ орган,
 б)
 мярката, чието прилагане се иска,
 в)
 предмет и мотиви за искането,
 г)
 съответните закони, правила и


text:
други правни инструменти,
 д)
 данни, по възможност най-точни и подробни, за физическите и юридически лица, по отношение на които се провежда проверка,
 е)
 обобщение на относимите факти и вече проведени проверки.
 3. Исканията се представят на официалния език на запитания орган или на език, приемлив за този орган. Това изискване не важи за останалите документи, които придружават искането съгласно параграф 1.
 4. Когато искане не отговаря на формалните изисквания, изложени по-горе, може да се поиска то да се поправи или допълни; междувременно обаче могат да се наложат обезпечителни мерки.
 Член 7
 Изпълнение на искания
 1. За да се съобрази с искане за предоставяне на помощ, запитаният орган, в рамките на своите правомощия и налични ресурси, предоставя информацията, която вече притежава, извършва необходимите проверки или организира събирането й, така както би направил за собствените си нужди или при поискване от други органи на същата договаряща страна. Тази разпоредба се прилага и по отношение на всеки друг орган, до който запитаният орган е препратил искането, когато не може да действа самостоятелно.
 2. Исканията за помощ се изпълняват съгласно законите и подзаконовите актове на запитваната договаряща страна.
 3. Надлежно оправомощените служители на договаряща страна могат, със съгласието на другата договаряща страна и при условията, определени от последната, да търсят от службите на запитания орган или от тези на някой друг компетентен орган по смисъла на параграф 1, информация за действия, които са или могат да са в нарушение на митническото законодателство, която е необходима на запитващия орган за целите на настоящия протокол.
 4. Надлежно оправомощените служители на договаряща страна могат със съгласието на другата договаряща страна и при условията, определени от последната, да присъстват при проверките, които се извършват на територията на другата договаряща страна.
 Член 8
 Форма на предоставяне на информация
 1. Запитваният орган уведомява писмено запитващия орган за резултатите от проверката, като му предава също така съответните документи, заверени копия и други материали.
 2. Тази информация може да бъде в електронна форма.
 3. Оригиналните документи се предоставят само при поискване, в случаите когато заверените копия са недостатъчни. Тези оригинали се връщат възможно най-скоро.
 Член 9
 Изключения от задължението за предоставяне на помощ
 1. Възможно е да бъде отказано оказването на помощ или за това да бъдат поставени определени условия или изисквания в случаите, когато дадена страна счита, че помощта по настоящия протокол:
 а)
 може да засегне суверенитета на Ливан или на държава-членка, до която е отправено искане за предоставяне на помощ по настоящия протокол;
 или
 б)
 може да наруши обществения ред, сигурността или други съществени интереси, по-специално в случаите, посочени в член 10, параграф 2;
 или
 в)
 нарушава промишлена, търговска или служебна тайна.
 2. Предоставянето на помощ може да бъде отложено от запитания орган, за да се предотврати намеса в провеждано разследване, съдебно преследване или висящо съдебно дело. В този случай запитаният орган се консултира със запитващия орган, за да определи дали помощта може да бъде предоставена под формата и при условия, които запитаният орган може да наложи.
 3. Когато запитващият орган иска оказване на помощ, каквато той самият не е


text:
в състояние да предостави на другата страна, той обръща внимание на това обстоятелство в искането си. След това запитаният орган решава какви мерки да предприеме по отношение на това искане.
 4. При случаите, посочени в параграфи 1 и 2, решението на запитания орган и причините за него трябва да бъдат незабавно съобщени на запитващия орган.
 Член 10
 Обмен на информация и поверителност
 1. Всяка информация, съобщена в каквато и да е форма съгласно настоящия протокол има поверителен характер или е предназначена за ограничено ползване, в зависимост от приложимите за всяка от договарящите страни правила. Тя е предмет на задължението за опазване на служебната тайна и се ползва от защитата, която се предоставя за друга такава информация по съответното законодателство, приложимо в договарящата страна, която я приема, както и на съответните разпоредби, приложими за органите на Общността.
 2. Лични данни могат да се предоставят само в случай, че договарящата страна, която може да получи такива данни, се задължи да предостави закрила, поне равностойна на тази, приложима във всеки конкретен случай в договарящата страна, предоставяща данните. За тази цел, договарящите страни взаимно се информират за прилаганите от тях правила, включително за действащите в държавите-членки и в Общността правни разпоредби.
 3. Използването на информацията, получена съгласно настоящия протокол, в съдебни или административни дела, образувани по повод на констатирани действия в нарушение на митническото законодателство, се счита за употреба за целите на настоящия протокол. Поради това, договарящите страни могат да използват получената информация и документите, с които са се запознали съобразно разпоредбите на настоящия протокол, като доказателство в своите протоколи, заключения и свидетелски показания, както и в съдебните дела и наказателните производства. Компетентният орган, предоставил информацията или достъпа до тези документи, се уведомява, когато те се ползват за такива цели.
 4. Получената информация се използва единствено за целите на настоящия протокол. Когато една от договарящите страни желае да използва такава информация за други цели, тя трябва да получи предварителното писмено съгласие на органа, предоставил информацията. В тези случаи този вид употреба подлежи на ограниченията, наложени от този орган.
 Член 11
 Вещи лица и свидетели
 Служител на запитания орган може да бъде упълномощен да се яви, съгласно ограниченията на даденото разрешение, като вещо лице или свидетел в съдебно или административно производство, отнасящо се до въпроси, предмет на настоящия протокол, и да представи предмети, документи или техни заверени копия, каквито са необходими за нуждите на производството. Призовката трябва да посочва изрично пред кой съдебен или административен орган трябва да се яви служителят и по какви въпроси и в какво качество ще бъде разпитан.
 Член 12
 Разноски за оказване на помощта
 Договарящите страни се отказват от всички взаимни претенции за възстановяване направените по настоящия протокол разноски, с изключение, кагато е приложимо, за разноски за вещи лица и свидетели, както и за преводачите на свободна практика.
 Член 13
 Прилагане
 1. Прилагането на настоящия протокол се възлага, от една страна, на митническите власти на Ливан, а от друга страна, на компетентните служби на Комисията на Европейските общности и на митническите власти на държавите-членки. Те вземат решения за всички практически


text:
мерки и разпореждания за прилагането му, като отчитат действащите правила, по-специално в областта на защитата на данните. Те могат да правят препоръки пред компетентните органи за измененията и допълненията на настоящия протокол, които считат за необходими.
 2. Договарящите страни се консултират и се информират взаимно за правилата за прилагане, приети съгласно разпоредбите на настоящия протокол.
 Член 14
 Други споразумения
 1. Като вземат предвид обхватът на компетентост на Европейската общност и на държавите-членки, разпоредбите на настоящия протокол:
 —
 не засягат задълженията на договарящите страни, произтичащи от други международни споразумения или конвенции;
 —
 допълват споразуменията за взаимопомощ, които са сключени или които могат да бъдат сключени между отделните държави-членки и Ливан;
 и
 —
 не засягат разпоредбите на Общността, уреждащи съобщаването между компетентните служби на Комисията на Европейските общности и митническите власти на държавите-членки на всяка получена на основание на настоящия протокол информация, която би представлявала интерес за Общността.
 2. Независимо от разпоредбите на параграф 1, разпоредбите на настоящия протокол се прилагат с предимство пред разпоредбите на всички двустранни споразумения за взаимопомощ, които са сключени или които могат да бъдат сключени между отделните държави-членки и Ливан, дотолкова доколкото разпоредбите на последните са несъвместими с тези на настоящия протокол.
 3. За разрешаването на въпроси, свързани с приложението на настоящия протокол, договарящите страни провеждат взаимни консултации в рамките на ad hoc комитета, създаден от Съвета за асоцииране съгласно член 12 от споразумението за асоцииране.
 ЗАКЛЮЧИТЕЛЕН АКТ
 КРАЛСТВО БЕЛГИЯ,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ГЪРЦИЯ,
 КРАЛСТВО ИСПАНИЯ,
 ФРЕНСКАТА РЕПУБЛИКА
 ИРЛАНДИЯ,
 ИТАЛИАНСКАТА РЕПУБЛИКА,
 ВЕЛИКОТО ХЕРЦОГСТВО ЛЮКСЕМБУРГ,
 КРАЛСТВО НИДЕРЛАНДИЯ,
 РЕПУБЛИКА АВСТРИЯ,
 ПОРТУГАЛСКАТА РЕПУБЛИКА
 РЕПУБЛИКА ФИНЛАНДИЯ,
 КРАЛСТВО ШВЕЦИЯ,
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 Договарящи страни по Договора за създаване на Европейската общност и Договора за Европейския съюз, наричани по-долу „държавите-членки“, и на
 ЕВРОПЕЙСКАТА ОБЩНОСТ, наричана по-долу „Общността“,
 от една страна, и
 Пълномощните представители на Република Ливан, наричана по-долу „Ливан“,
 от друга страна,
 на среща в Люксембург на седемнайсети юни две хиляди и втора година за подписване Евросредиземноморското споразумение за асоцииране между Европейската общност и нейните държави-членки, от една страна, и Република Ливан, от друга страна, наричано по-долу „Споразумението“,
 Споразумението,
 неговите приложения 1 и 2, а именно:
 ПРИЛОЖЕНИЕ 1
 Списък на селскостопанските продукти и преработените селскостопански продукти, включени в глави 25 - 97 на Хармонизираната система (ХС), посочени в членове 7 и 12
 ПРИЛОЖЕНИЕ 2
 Интелектуална, индустриална и търговска собственост, посочена в член 38
 и протоколи 1 - 5, а именно:
 ПРОТОКОЛ 1
 относно режима, приложим към вноса в Общността на селскостопански продукти с произход от Ливан, посочен в член 14, параграф 1
 ПРОТОКОЛ 2
 относно режима, приложим към вноса в Ливан на селскостопански продукти с произход от Общността, посочен в член 14, параграф 2
 ПРОТОКОЛ 3
 относно търговията между Ливан и Общността с преработени селскостопански продукти, посочена в член 14, параграф 3
 ПРИЛОЖЕНИЕ 1
 относно режима, приложим към вноса в Общността на преработени селскостопански продукти с произход от Ливан
 ПРИЛОЖЕНИЕ 2
 относно режима, приложим към вноса в Ливан на преработени селскостопански продукти с произход от Общността
 ПРОТОКОЛ 4
 относно определянето на понятието „продукти с произход“ и методите


text:
на административно сътрудничество
 ПРОТОКОЛ 5
 за взаимопомощта между административни органи в митническата област
 Пълномощните представители на държавите-членки на Общността и пълномощните представители на Ливан приеха и следните декларации, приложени към Заключителния акт:
 СЪВМЕСТНИ ДЕКЛАРАЦИИ
 Съвместна декларация относно преамбюла на споразумението
 Съвместна декларация относно член 3 от споразумението
 Съвместна декларация относно член 14 от споразумението
 Съвместна декларация относно член 27 от споразумението
 Съвместна декларация относно член 28 от споразумението
 Съвместна декларация относно член 35 от споразумението
 Съвместна декларация относно член 38 от споразумението
 Съвместна декларация относно член 47 от споразумението
 Съвместна декларация относно член 60 от споразумението
 Съвместна декларация относно работниците (член 65 от споразумението)
 Съвместна декларация относно член 67 от споразумението
 Съвместна декларация относно член 86 от споразумението
 Съвместна декларация относно визите
 ДЕКЛАРАЦИИ НА ЕВРОПЕЙСКАТА ОБЩНОСТ
 Декларация на Европейската общност относно Турция
 Декларация на Европейската общност относно член 35 от споразумението
 Съставено в Люксембург на седемнадесети юни две хиляди и втора година.
 Hecho en Luxemburgo, el diecisiete de junio del dos mil dos.
 Udfærdiget i Luxembourg den syttende juni to tusind og to.
 Geschehen zu Luxemburg am siebzehnten Juni zweitausendundzwei.
 Έγινε στο Λουξεμβούργο, στις δέκα εφτά Ιουνίου δύο χιλιάδες δύο.
 Done at Luxembourg on the seventeenth day of June in the year two thousand and two.
 Fait à Luxembourg, le dix-sept juin deux mille deux.
 Fatto a Lussemburgo, addì diciassette giugno duemiladue.
 Gedaan te Luxemburg, de zeventiende juni tweeduizendtwee.
 Feito no Luxemburgo, em dezassete de Junho de dois mil e dois.
 Tehty Luxemburgissa seitsemäntenätoista päivänä kesäkuuta vuonna kaksituhattakaksi.
 Som skedde i Luxemburg den sjuttonde juni tjugohundratvå.
 Pour le Royaume de Belgique
 Voor het Koninkrijk België
 Für das Königreich Belgien
 Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
 Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
 Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, di Flämische Region und die Region Brüssel-Hauptstadt.
 På Kongeriget Danmarks vegne
 Für die Bundesrepublik Deutschland
 Για την Ελληνική Δημοκρατία
 Por el Reino de España
 Pour la République française
 Thar cheann Na hÉireann
 For Ireland
 Per la Repubblica italiana
 Pour le Grand-Duché de Luxembourg
 Voor het Koninkrijk der Nederlanden
 Für die Republik Österreich
 Pela República Portuguesa
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great britain and Northern Ireland
 Por la Comunidad Europea
 For Det Europæiske Fællesskab
 Für die Europäische Gemeinschaft
 Για την Ευρωπαϊκή Κοινότητα
 For the European Community
 Pour la Communauté européenne
 Per la Comunità europea
 Voor de Europese Gemeenschap
 Pela Comunidade Europeia
 Euroopan yhteisön puolesta
 På Europeiska gemenskapens vägnar
 СЪВМЕСТНИ ДЕКЛАРАЦИИ
 Съвместна декларация относно Преамбюла на споразумението
 Страните заявяват своето разбиране, че либерализирането на търговията помежду им е свързано с мерки за адаптиране и преструктуриране на ливанската икономика, които могат да повлияят на бюджетните средства и на скоростта на възстановяването на Ливан.
 Съвместна декларация относно член 3 от споразумението
 Страните


text:
потвърждават своето намерение да подкрепят усилията, насочени към постигане на справедлива, всеобщоа и трайна договореност за мир в Близкия изток.
 Съвместна декларация относно член 14 от споразумението
 Двете страни приемат да започват преговори с оглед взашмно предоставяне на отстъпки в търговията с риба и рибни продукти на базата на реципрочност и като отчитат своите взаимни интереси, с цел да достигнат до споразумение относно условията за това не по-късно от две години след подписването на настоящото споразумение.
 Съвместна декларация относно член 27 от споразумението
 Страните потвърждават своето намерение да забранят износа на токсични отпадъци, а Европейската общност потвърждава своето намерение да съдейства на Ливан в търсенето на решения на проблемите, свързани с тези отпадъци.
 Съвместна декларация относно член 28 от споразумението
 С цел да определи графика за създаване на зони за свободна търговия между Ливан и другите средиземноморски страни, Общността се задължава да разглежда благоприятно исканията за предварително прилагане на диагонална кумулация с тези страни.
 Съвместна декларация относно член 35 от споразумението
 Осъществяването на сътрудничеството, посочено в член 35, параграф 2 от споразумението, зависи от влизането в сила на закона за конкуренцията на Ливан и създаването на орган, който отговаря за неговото прилагане.
 Съвместна декларация относно член 38 от споразумението
 Страните се договарят, че за целите на настоящото споразумение интелектуалната, индустриалната и търговската собственост включва по-конкретно авторско право, включително авторското право върху компютърни програми и други сродни права, правата върху бази данни, патенти, полезни модели, географски означения, включително наименования за произход, търговски марки и марки за услуги, топология на интегрални схеми, както и защита срещу нелоялна конкуренция, както е определена в член 10, второ от Парижката конвенция за закрила на индустриалната собственост и закрила на неразгласена информация за ноу-хау.
 Разпоредбите на член 38 не трябва да се тълкуват по начин, който задължава всяка договаряща страна да се присъеди към международни конвенции, различни от тези, посочени в приложение 2.
 Общността ще предостави техническа помощ на Република Ливан в нейните усилия да спазва задълженията по силата на член 38.
 Съвместна декларация относно член 47 от споразумението
 Страните признават необходимостта от модернизиране на производствения сектор в Ливан с оглед неговото по-бързо адаптиране към реалностите на международната и европейската икономика.
 Общността може да окаже подкрепа на Ливан във връзка с изпълнението на програма за подпомагане на промишлените отрасли, които ще се ползват от преструктурирането и модернизацията, за да им помогне да превъзмогнат трудностите, които могат да възникнат при либерализирането на търговията, и по-конкретно при премахването на митата.
 Съвместна декларация относно член 60 от споразумението
 Страните приемат, че стандартите, установени от Групата за защита на финансовата система са част от международните стандарти, посочени в параграф 2.
 Съвместна декларация относно работниците (член 65 от споразумението)
 Страните потвърждават, че отдават голямо значение на справедливото отношение към чуждестранните работници, наети законно на тяхна територия. Държавите-членки заявяват, че ако Ливан пожелае, те са готови да водят преговори за сключване на двустранни споразумения относно условията на труд, заплащането, освобождаване и правата на социална сигурност на ливанските работници, наети законно тяхна територия.
 Съвместна декларация относно член 67 от споразумението
 Страните заявяват, че


text:
ще обръщат специално внимание на защитата, опазването и реставрирането на забележителности и паметници.
 Те постигат съгласие да си сътрудничат за връщането в Ливан на части от културното му наследство, изнасяни незаконно от страната от 1974 г.
 Съвместна декларация относно член 86 от споразумението
 а)
 Страните приемат, че за целите на правилното тълкуване и прилагане на споразумението, понятието „особено неотложни случаи“ в член 86 означава съществено нарушение на споразумението от страна на една от страните. Съществено нарушение на споразумението представлява:
 —
 незачитане на споразумението по начин, който не се санкционира от общите правила на международното право,
 —
 неспазване на съществен елемент на споразумението, възпроизведен в член 2.
 б)
 Страните се съгласяват, че „подходящи мерки“ съгласно член 86 са мерките, които са предприети в съответствие с международното право. Когато една страна предприема мерки в особено неотложни случаи, в съответствие с член 86, другата страна може да се възползва от процедурата за уреждане на спорове.
 Съвместна декларация относно визите
 Страните се съгласяват да проучат опростяването и ускоряването на издаването на визи, по-конкретно на добросъвестни лица, имащи принос в изпълнението на споразумението, и inter alia, на бизнесмени, инвеститори, научни работници, учащи се, държавни длъжностни лица; съпругите и непълнолетните деца на лица, които пребивават законно на територията на другата договаряща страна, също се вземат предвид.
 ДЕКЛАРАЦИИ НА ЕВРОПЕЙСКАТА ОБЩНОСТ
 Декларация на Европейската общност относно Турция
 Общността припомня, че съгласно установения митнически съюз между Общността и Турция, тази страна има задължението по отношение на страните, които не са членки на Общността, да се придържа към Общата митническа тарифа, а постепенно и към преференциалния митнически режим на Общността, като взема необходимите мерки и сключва споразумения на взаимно изгодна основа със съответните страни. Поради това Общността приканва Ливан да започне колкото е възможно по-скоро преговори с Турция.
 Декларация на Европейската общност относно член 35 от споразумението
 Европейската общност заявява, че в контекста на тълкуването на член 35, параграф 1 ще преразгледа всички практики, които противоречат на посочения член, въз основа на критериите, произтичащи от правилата, съдържащи се в членове 81 и 82 от Договора за създаване на Европейската общност, включително вторичното законодателство.


text:
 Важна правна забележка
 |
 21993A1220(01)
 Официален вестник n° L 318 , 20/12/1993 стр. 0002 - 0017 специално финландско издание: глава 4 том 5 стр. 0147 специално шведско издание: глава 4 том 5 стр. 0147 специално чешко издание глава 04 том 02 стр. 94 - 110 специално испанско издание глава 04 том 02 стр. 94 - 110 специално унгарско издание глава 04 том 02 стр. 94 - 110 специално литвийско издание глава 04 том 02 стр. 94 - 110 LV.ES глава 04 том 02 стр. 94 - 110 MT.ES глава 04 том 02 стр. 94 - 110 PL.ES глава 04 том 02 стр. 94 - 110 SK.ES глава 04 том 02 стр. 94 - 110 специално словенско издание глава 04 том 02 стр. 94 - 110
 19930928Споразумениеотносно взаимоотношенията между Европейската икономическа общност и Република Аржентина в сектора на морския риболовЕВРОПЕЙСКАТА ИКОНОМИЧЕСКА ОБЩНОСТ,наричана по-долу "Общността" иРЕПУБЛИКА АРЖЕНТИНА,наричана по-долу "Аржентина",наричани по-долу "страните",КАТО ВЗЕХА ПРЕДВИД съществуващите близки връзки между Общността и Аржентина, и по-конкретно установените в съответствие с Рамковото споразумение за сътрудничество, подписано между Общността и Аржентина на 2 април 1990 г.;КАТО ИМАТ ПРЕДВИД, че Общността и Аржентина са страни по Конвенцията на Организацията на обединените нации по морското право;РЕШЕНИ да си сътрудничат в името на общия интерес за опазването и рационалното използване на живите морски ресурси;В ЖЕЛАНИЕТО СИ да установят принципите и условията за риболовни дейности и сътрудничество между двете страни в този сектор;УБЕДЕНИ, че взаимният им интерес и постигането на съответните им икономически и социални цели ще бъдат подкрепени посредством това сътрудничество;КАТО ИМАТ ПРЕДВИД, че в контекста на политическото си развитие Аржентина желае да стабилизира и насърчи икономическия и социален напредък;КАТО ОТЧИТАТ усилията, които Аржентина полага за преструктуриране на своята икономика посредством икономическо дерегулиране, парична стабилност и отваряне на икономиката си;РЕШЕНИ да прилагат по-тясно сътрудничество в сектора на морския риболов чрез насърчаването на смесени предприятия, създаването на предприятия в Аржентина и учредяването на нови смесени дружества между фирмите;УБЕДЕНИ, че този нов вид сътрудничество в сектора на риболова ще осигури редовен достъп до нови възможности за риболов, като подкрепя целите за обновяване и преобразуване на аржентинския флот и преструктурирането на флота на Общността и насърчава рационалното експлоатиране на ресурсите в дългосрочен план;УБЕДЕНИ, че подобно сътрудничество трябва да бъде реализирано по еволюционен и прагматичен начин, като се обръща специално внимание на научноизследователските и специалните мерки, които се възприемат в сектора на морския риболов;СЕ СПОРАЗУМЯХА ЗА СЛЕДНОТО:Член 1Настоящото споразумение определя принципите, правилата и процедурите за сътрудничество между Аржентина и Общността по отношение на опазването, експлоатацията и преработването на рибните ресурси.Член 2За целите на настоящото споразумение се прилагат следните дефиниции:а) аржентински изпълнителен орган: Министерство на земеделието и рибарството на Република Аржентина;б) смесено дружество: договорно взаимоотношение за ограничен период между корабособствениците от една или повече държави-членки на Общността и аржентински корабособственици с цел съвместно експлоатиране на аржентинските рибни ресурси, като се използват един или повече кораби на Общността с оглед преди всичко на снабдяването на пазара на Общността;в) кораб на Общността: кораб, който плава под флага на една от държавите-членки на Общността;г) корабособственик от Общността: корабособственик


text: от една от държавите-членки на Общността;д) смесено предприятие: дружество, учредено съгласно частното право, в което участват един или повече корабособственици от Общността и едно или повече аржентински физически или юридически лица, обвързани с договор за смесено предприятие за целите на експлоатирането и където е подходящо, обработката на аржентински рибни ресурси с цел снабдяване преди всичко на пазара на Общността;е) сдружение на предприятия: дружество, основано по частното право с капитал, произхождащ от една или повече държави-членки на Общността, установено в Аржентина за целите на експлоатирането и където е подходящо, за преработването на аржентински рибни ресурси с оглед преди всичко на снабдяване на пазара на Общността.Член 3Страните си сътрудничат за насърчаване на опазването и рационалната експлоатация на наличните рибни запаси на устойчива основа, в съответствие със съответните разпоредби на Конвенцията на ООН за морското право.За тази цел страните ще:- осъществяват съвместно проучване на най-ефикасните средства за насърчаване на опазването на живите морски ресурси, като се спазват и зачитат съответните принципи и разпоредби на международното право,- извършват обмен на данни, които са на тяхно разположение за състоянието на рибните запаси,- разработват съвместни научноизследователски програми.Член 41. Страните насърчават икономическото, търговското и научно-техническото сътрудничество в сектора на рибарството и свързаните с него сектори. Те се консултират взаимно, за да координират и интегрират на постоянна база различните дейности, които могат да бъдат изпълнявани по настоящото споразумение.2. За тази цел страните се стремят по-специално да насърчават и улесняват обмена на информация за риболовните методи и оборудване и за методите за опазване и промишлена преработка на рибните продукти и за развитието на аквакултурата.3. Също така страните действат по такъв начин, че да създават условия, които да насърчават технологичните, търговските и икономически контакти между техните предприятия.4. Общността извършва плащания на аржентинското правителство, както е предвидено в протокол I, които ще се използват по конкретно за:- разработването на изследователски програми в областта на стопанския риболов, насочени към подобряването на управлението на ресурсите и дейностите, свързани с опазването на живите морски ресурси,- разработването на проекти за изграждането, подобряването и разширяването на риболовни пристанищни съоръжения,- разработването на програми и инвестиции в аквакултура,- укрепването на ресурсите и инфраструктурата за морско обучение в Аржентина,- започването и изпълнението на специални програми, дейности и проучвания,- осигуряването на средства и техническа помощ за подобряване на мониторинга на риболова в районите, обхванати от настоящото споразумение,- разработването на нови риболовни методи, които насърчават рационалната експлоатация на наличните запаси,- професионално и техническо обучение във всички области на риболова и рибната промишленост чрез стипендии за обучение, практическо обучение и обмен на служители,- проучвания, семинари и конференции на тема стопански риболов,- идентифицирането, оценяването и предлагането на нови проекти,- официалния контрол на приложението на настоящото споразумение,- насърчаването на опазването и съхранението на живите морски ресурси.Член 51. Страните създават подходящи условия за установяването в Аржентина на предприятия, използващи капитал с произход от една или повече държави-членки на Общността и създаването на смесени предприятия и смесени дружества в риболовния сектор между аржентинските корабособственици и тези от Общността с цел съвместна експлоатация и когато е подходящо, съвместно преработване на рибните ресурси при условията, предвидени в протокол


text: I и приложения I и II.2. Аржентина осигурява на предприятията, посочени в параграф 1, достъп до риболовните възможности, определени в протокол I в съответствие с разпоредбите на приложения I—IV.3. Като част от политиката ѝ за преструктуриране на своя флот, Общността улеснява включването на кораби на Общността в предприятия, установени или които ще бъдат установени в Аржентина. За тази цел и като част от политиката ѝ за техническо обновяване на риболовния ѝ отрасъл, Аржентина улеснява прехвърлянето на текущи риболовни лицензии и издава подходящите нови лицензии в съответствие с настоящото споразумение.Член 6Страните подбират проектите за смесените дружества, за предприятията на Общността, установени в Аржентина и смесените предприятия, предвидени в член 5, на които ще бъде разрешено да поемат количествата улов, определени в протокол I. Проектите се подбират в съответствие с методите и критериите, предвидени в приложение III.Член 71. С цел насърчаване на установяването на предприятията, предвидени в член 5, проектите, подбрани от страните в съответствие с член 6, отговарят на изискванията за финансова помощ в съответствие с протокол I.2. Общността предоставя финансова подкрепа по отношение на мерките, посочени в членове 3 и 4 в съответствие с протокол I.Член 81. Условие за изпълнението на риболовните дейности по настоящото споразумение е притежанието на риболовна лицензия, издадена от аржентинския изпълнителен орган.2. Риболовните лицензии се издават и прехвърлят в съответствие с процедурите и другите условия, предвидени в приложения I—IV.Член 91. Ако в резултат от промяна в рибната популация аржентинският изпълнителен орган вземе решение за предприемане на нови мерки по опазването, които засягат риболовните дейности на корабите, ловящи риба по настоящото споразумение, се провеждат дискусии между страните с оглед да се изменят приложенията и протокол I към настоящото споразумение и да се поддържа общият баланс на споразумението.2. Мерките по опазването, предприети от аржентинския изпълнителен орган се прилагат по недискриминационен начин за всички кораби и се базират на обективна научна информация и критерии.Член 10Създава се смесена комисия, която да контролира прилагането на настоящото споразумение. Комисията има по-конкретно задължението да:- упражнява надзор върху прилагането, тълкуванието и доброто функциониране на споразумението,- служи като форум за добронамерено решаване на спорове, които могат да възникнат във връзка с тълкуването или прилагането на споразумението,- осигурява необходимата координация във връзка с въпроси от общ интерес, свързани с риболова,- разглежда програмите и дейностите, посочени в членове 3 и 4,- оценява проектите, предложени от страните за установяването на смесени предприятия и смесени дружества, както е предвидено в член 7, в съответствие с критериите, определени в приложение III,- оценява проектите за получаване на помощ, както е предвидено в протокол I,- проучва насърчаването на промишлените смесени дружества,- проверява дали проектите се управляват по подходящ начин и контролира използването на финансовата подкрепа, давана на проекти в съответствие с член 7,- преглежда дейностите на корабите на Общността, принадлежащи на смесени дружества преди края на техните договори.Смесената комисия се среща веднъж годишно, алтернативно в Аржентина и в Общността и на извънредни сесии по искане на която и да е от страните.Член 11Никоя от разпоредбите на настоящото споразумение не засяга и не накърнява по какъвто и да било начин вижданията на която


text: и да е от страните по отношение на всеки въпрос, свързан с морското право.Член 121. Настоящото споразумение се прилага за период от пет години, считано от датата на влизането му в сила и действието му се продължава с допълнителни периоди от по две години, освен ако не е дадено писмено предизвестие за прекратяване от която и да е от страните шест месеца преди датата на изтичането на първоначалния и всеки допълнителен период.2. В случай, че някоя от страните даде предизвестие за прекратяване на настоящото споразумение, страните започват консултации.3. Преди края на периода на валидност на споразумението, страните започват преговори, за да решат какви изменения на приложенията и/или протокол I са необходими за следващия период.Член 13Приложения I, II, III, IV, V, VI и VII и протокол I към настоящото споразумение представляват неразделна част от него.Член 14Настоящото споразумение, съставено в два екземпляра на датски, нидерландски, английски, френски, немски, гръцки, италиански, испански и португалски език, като всеки от тях е еднакво автентичен, влиза в сила в деня, в който страните се уведомят взаимно за приключването на процедурите, необходими за тази цел.--------------------------------------------------19930928ПРИЛОЖЕНИЕ IОТНОСНО УСТАНОВЯВАНЕТО НА УСЛОВИЯТА ЗА СЪЗДАВАНЕТО И ДОСТЪПА ДО РЕСУРСИ НА СМЕСЕНИТЕ ПРЕДПРИЯТИЯ И УСТАНОВЯВАНЕТО НА ПРЕДПРИЯТИЯ В АРЖЕНТИНАА. ПОДБРАНИ ПРОЕКТИСлед като процедурата по подбор на проекта, предвидена в приложение III към настоящото споразумение бъде приключена, Общността предоставя на аржентинския изпълнителен орган списък на корабите на Общността, подбрани в съответствие с член 6 от споразумението за предприемане на въпросните риболовни дейности.Б. РЕГИСТЪРАржентинският изпълнителен орган разрешава вписването в Националния корабен регистър на корабите, посочени в буква А.В. РИБОЛОВНИ ВЪЗМОЖНОСТИ1. Корабите в Националния корабен регистър могат да експлоатират ресурсите, които не са в излишък и тези, при които има излишък в рамките на максималните лимити, определени в протокол I.2. Риболовът на ресурси, при които няма излишък, се извършва от кораби на Общността вместо кораби, плаващи под аржентински флаг, като това заместване се извършва по начин, който да гарантира, че няма да има увеличаване на риболовната дейност.3. Аржентинският изпълнителен орган разрешава прехвърлянето на настоящи риболовни лицензии в съответствие с критериите за техническа равностойност, които ще бъдат предвидени от този орган.4. Експлоатацията на ресурсите трябва да се извършва в рамките на лимитите и при условията, предвидени в риболовната лицензия на временно спрения кораб, плаващ под аржентински флаг и включва риболов на видове, разрешени от тази лицензия, с изключение на кралски скариди от вида pleoticus mulleri. Този вид не може да бъде ловен от държателя на лицензията на временно спрения плавателен съд или от трета страна. Освен това не се разрешава прехвърлянето на лицензии за риболов на видове, предназначени за преработване на суровини.Г. ЛИЦЕНЗИИ1. В съответствие с членове 5 и 8 от споразумението аржентинският изпълнителен орган улеснява прехвърлянето на настоящите лицензии на фирмите, посочени в настоящото приложение, с изключение на издадените на временно спрените кораби, плаващи под аржентински флаг поради каквато и да е причина за по-дълго от една година без прекъсване, като например кораби, принадлежащи на предприятия, обявени в несъстоятелност. Той също улеснява издаването на нови риболовни лицензии, обхващащи риболовните възможности, предвидени в протокол I.2. Лицензите


text: за риболов на видове, при които няма излишък, имат същия срок, както оригиналната лицензия, която се прехвърля. Валидността на новите лицензии за видове, при които има излишък, се определят от аржентинския изпълнителен орган по общ и недискриминационен начин.3. Риболовните лицензии се издават на дадено предприятие по отношение на конкретен кораб.4. Условията, управляващи кандидатстването за и издаването на лицензи са предвидени в приложение IV.5. Условията за кандидатстването за помощи и организацията на тяхното изплащане от страна на Общността са предвидени в протокол I.--------------------------------------------------19930928ПРИЛОЖЕНИЕ IIОТНОСНО УСТАНОВЯВАНЕ НА УСЛОВИЯТА ЗА СЪЗДАВАНЕ И ДОСТЪПА ДО РЕСУРСИ НА СМЕСЕНИ ДРУЖЕСТВА В АРЖЕНТИНАI. Общи разпоредби, отнасящи се до смесените дружестваА. ПОДБРАНИ ПРОЕКТИСлед приключването на процедурата по подбор на проекта, предвидена в приложение III към настоящото споразумение, Общността предоставя на аржентинския изпълнителен орган списък на подбраните кораби на Общността в съответствие с член 6 от споразумението за включване в дадено смесено дружество с цел упражняването на риболовни дейности.Б. РЕГИСТЪРАржентинското правителство открива специален регистър на корабите, в който се вписват всички кораби на Общността, на които е била дадена риболовна лицензия в съответствие с настоящото приложение.Даден кораб на Общността може да бъде заменен в регистъра от друг кораб на Общността с равностоен капацитет и технически спецификации само на базата на надлежна обосновка и със съгласието на страните.В. РИБОЛОВНИ ВЪЗМОЖНОСТИКорабите, работещи в рамките на смесени дружества, вписани в регистъра, посочен по-горе в буква Б, могат да експлоатират ресурси, при които няма излишък, и такива, при които има излишък в рамките на максималните лимити, предвидени в протокол I.Г. ЛИЦЕНЗИИ1. В съответствие с членове 5 и 8 от споразумението аржентинският изпълнителен орган разрешава да се прехвърлят на предприятия, регистрирани или които ще бъдат регистрирани в съответствие с аржентинското право, по отношение на корабите на Общността, действащи в рамките на смесени дружества, както е посочено в настоящото приложение, нови риболовни лицензии, обхващащи риболовните възможности, предвидени в протокол I с изключение на използваните за кораби, плаващи под аржентински флаг, спрени временно поради каквато и да е причина за повече от една година без прекъсване, като например кораби, принадлежащи на фалирали предприятия. Той също така улеснява издаването на нови риболовни лицензии, обхващащи риболовните възможности, предвидени в протокол I.2. Риболовните лицензии се издават за период на валидност, равен на времетраенето на смесеното дружество.3. Корабите на Общността, действащи в рамките на смесени дружества, осъществяват дейността си въз основа на риболовните лицензии, които предвиждат лимити за улова по видове и разрешени риболовни зони.4. Експлоатацията на видове, които не са в излишък, трябва да се извършва в рамките на лимитите, предвидени в риболовната лицензия на временно спрените кораби, плаващи под аржентински флаг, и включва риболов на видове, разрешени по тази лицензия, с изключение на кралските скариди от вида pleoticus mulleri. Този вид не може да бъде ловен от държател на лицензия на временно спрян кораб или от трета страна. Освен това не се разрешава прехвърлянето на лицензии за риболов на видове, предназначени за преработка на суровини.5. Условията за кандидатстване за лицензии и издаването им са предвидени в приложение IV.Д. ОБОРУДВАНЕ, ПРОВИЗИИ И ТАКСИ ЗА РИБОЛОВКорабите, осъществяващи дейност по


text: настоящото споразумение спазват принципите и наредбите, определени от аржентинския изпълнителен орган относно оборудването, продоволствието и таксите за риболов, които се прилагат без дискриминация между корабите на Аржентина и Общността.Е. ДЕКЛАРАЦИЯ ЗА УЛОВАВсички кораби, ловящи риба по споразумението представят на аржентинския изпълнителен орган декларация за улова в съответствие с модела, даден в приложение VII в рамките на 48 часа от края на всеки рейс.В случай, че тези разпоредби не бъдат спазени, аржентинският изпълнителен орган може да прекрати временно риболовната лицензия на въпросния кораб, докато посочените формалности не бъдат спазени.Корабите на Общността представят копие от декларацията за улова на делегацията на Комисията на Европейските общности в Буенос Айрес.Ж. ВРЕМЕТРАЕНЕ НА СМЕСЕНИТЕ ДРУЖЕСТВАСмесените дружества са със срок не по-дълъг от три (3) години. Този период не може да бъде продължаван при никакви обстоятелства след датата на изтичане на настоящото споразумение. Шест (6) месеца преди края на срока на смесеното дружество Смесената комисия разглежда дали да продължи неговия срок за допълнителния заявен период.З. НАБИРАНЕ НА ЕКИПАЖ1. Корабите на Общността, действащи в рамките на смесени дружества, набират най-малко тридесет процента (30 %) аржентинци в състава си. Тези членове на екипажа трябва да притежават необходимите познания за изпълнението на функциите си.2. Договорите за работа на посочените членове на екипажа се сключват в Аржентина между представителите на корабособствениците и на въпросните членове на екипажа и трябва да включват социални осигуровки и застраховка "живот" и "злополука" в съответствие с аржентинското законодателство.И. НАУЧНИ НАБЛЮДАТЕЛИПо искане на аржентинския изпълнителен орган корабите на Общността, ловящи риба по споразумението, разрешават на научен наблюдател, определен от посочения орган, да се качи на борда и да изпълни своите задачи. На същия се предоставят всички улеснения за изпълнение на функциите му.Условията за неговия престой на борда са същите като тези на другите офицери на кораба. Възнаграждението на наблюдателите и социалноосигурителните им вноски се плащат от аржентинските органи. Разходите за престоя им на борда се поеман от собственика на кораба.Й. ИНСПЕКЦИЯ И МОНИТОРИНГПо искане на аржентинския изпълнителен орган корабите на Общността, които ловят риба по настоящото споразумение разрешават на аржентинските длъжностни лица, определени от цитирания орган и натоварени със задачата за инспектиране и контрол на риболовните дейности, да се качат на борда и да изпълняват функциите си и им предоставят необходимата помощ за това.Подобни длъжностни лица не могат да остават на борда по-дълго, отколкото се изисква за изпълнението на задачите им.К. РИБОЛОВНИ ЗОНИ И СЪОРЪЖЕНИЯРазрешава се риболовът на следните видове в зоните и със съоръженията, специфицирани по-долу, без да се включват териториалните води и аржентинско-уругвайската обща риболовна зона, установена по Спогодбата за Рио де ла Плата и нейния морски бряг:1. Риболовни зониАржентинска мерлуза (merluccius hubbsi):а) северно от 47° южна ширина;б) южно от 47° южна ширина и западно от 65° западна дължина до външната граница на териториалното море при Isla Grande de Tierra del Fuego.Патагонски трескопододобни видове или вида аржентински макруронус:На юг от 47° южна ширина и на запад от 65° западна дължина до външното териториално море на Isla Grande de Tierra del Fuego.Аржентински калмар:Северно от 45° южна ширина.2. Риболовни съоръженияУловът на аржентински калмар може да се


text: извършва само с малки лодки.II. Специални разпоредби за риболов от страна на смесени дружества на видове в структурен излишъкСмесените дружества могат да ловят до една трета (1/3) от максималния общ обем, определен в протокол I за видове в структурен излишък.A. ИЗДАВАНЕ НА РИБОЛОВНИ ЛИЦЕНЗИЯКорабите на Общността трябва да започнат операциите си в рамките на шест (6) месеца от издаването на съответната лицензия. Ако те не направят това в този период, лицензията се отменя автоматично без предизвестие или допълнителни формалности.Аржентинският изпълнителен орган може обаче да удължи периода за започването на операциите за още един допълнителен период от три (3) месеца.Б. ИЗИСКВАНИЯ КЪМ МОЛБИТЕ ЗА ЛИЦЕНЗИИАржентинският изпълнителен орган определя документите, които трябва да придружават заявленията, като в приложение IV е представен образец от тях.III. Специални разпоредби за риболов от страна на смесени дружества на видове, които не са в структурен излишък и заместват кораби, плаващи под аржентински флагА. Смесените дружества между фирми могат да ловят до една трета (1/3) от максималния общ обем, определен в протокол I за аржентинска мерлуза (Merluccius hubbsi).Б. Прилагат се разпоредбите на приложение I, буква В, точки 2, 3 и 4 и буква Г.--------------------------------------------------19930928ПРИЛОЖЕНИЕ IIIМЕТОДИ И КРИТЕРИИ ЗА ПОДБОР НА ПРОЕКТИ1. Страните обменят информация за представените проекти за сформиране на смесени предприятия, предприятия, регистрирани в Аржентина, и за смесени дружества, както е предвидено в член 5 от споразумението, които отговарят на условията за получаване на финансова помощ от Общността.2. Проектите се представят на Комисията на Европейските общности чрез компетентните органи на заинтересуваната държава-членка или държави-членки в съответствие с правилата на Общността.3. Общността представя на смесената комисия списъка с проектите, отговарящи на изискванията за финансова помощ, както е предвидено в член 7 от споразумението. Смесената комисия оценява проектите основно в съответствие със следните критерии:а) технология, подходяща за предложените риболовни операции;б) видове и риболовни зони;в) модернизация на плавателните съдове;г) обща инвестиция в проекта;д) инвестиции в машини и съоръжения на брега;е) предишен опит на корабособственика от Общността и аржентинския съдружник в сектора на стопанския риболов.4. Смесената комисия препоръчва на страните проектите, избрани в съответствие с критериите, определени в точка 3.5. След като проектите бъдат одобрени от аржентинския изпълнителен орган и Общността, Общността представя на аржентинския изпълнителен орган списъка с избраните проекти с цел прехвърляне и издаване на необходимите риболовни лицензии и тяхното вписване в съответния регистър.--------------------------------------------------19930928ПРИЛОЖЕНИЕ IVУСЛОВИЯ ЗА ЗАЯВЛЕНИЯТА ЗА ЛИЦЕНЗИИ И ИЗДАВАНЕТО НА РИБОЛОВНИ ЛИЦЕНЗИИ1. Аржентинските собственици, които са регистрирали смесени предприятия, предприятия, установени в Аржентина, или смесени дружества с участието на собственици от Общността в съответствие с настоящото споразумение представят заявление за съответната риболовна лицензия до аржентинския изпълнителен орган, след като са изпълнили разпоредбите на точка 5 от приложение III.2. В случай на смесени предприятия и предприятия, регистрирани в Аржентина, риболовната лицензия се издава на смесеното предприятие или предприятие, регистрирано в Аржентина, по отношение на корабите, за които са били одобрени проекти от страните.3. В случай на смесени дружества риболовната лицензия се издава на аржентинското предприятие, което образува смесеното дружество, във връзка с кораб или кораби на Общността, за които от страните е бил одобрен проект и които са


text: определени в съответния договор за смесеното дружество.4. Заявления се подават, като се използват формулярите, предоставяни за целта от аржентинския изпълнителен орган, образец от които е приложен тук.5. Риболовните лицензии се издават в рамките на тридесет (30) работни дни от представянето на заявленията.6. Риболовните дейности на корабите на Общността започват в рамките на шест (6) месеца от издаването на съответната лицензия. Ако същите не започнат, лицензията се отменя автоматично без предварително уведомление или допълнителни формалности.Независимо от това аржентинският изпълнителен орган може да даде еднократно тримесечно удължение на периода за започване на риболовните дейности.7. Ако аржентинският изпълнителен орган реши да отмени дадена лицензия, той информира Комисията на Европейските общности за решението си в рамките на петнадесет (15) работни дни.Бележка към точка 4 от приложение IVЗАЯВЛЕНИЯ ЗА РИБОЛОВНИ ЛИЦЕНЗИИ ЗА КОРАБИ, ОБХВАНАТИ ОТ СПОРАЗУМЕНИЕТО ЗА РИБОЛОВ МЕЖДУ АРЖЕНТИНА И ОБЩНОСТТАНационален директор за стопански риболов и селско стопанствоВ качеството ми на ... на предприятие ...,...юридическо лице, за което декларирам, че е ...,с настоящото моля за издаването на съответната риболовна лицензия за кораба...регистрационен номер ..., чийто главни характеристика са:дължина: ... | мощност на двигателя ... |ширина ... | вместимост на трюма ... |височина на борда ... | бруто регистър тона (GRT) ... |Разрешението за гореспоменатия кораб бе препоръчано от Смесената комисия на...., с решение No. .... и одобрено от аржентинския изпълнителен орган на ....., с решение No ...Общността одобри проекта на ... и уведоми аржентинския изпълнителен орган на ...Във връзка с горното моля да бъде издаден съответната риболовна лицензия за гореспоменатия кораб в рамките на срока, предвиден в решението за одобрение на проекта.--------------------------------------------------19930928ПРИЛОЖЕНИЕ V19930928Размяна на писмаПисмо No 1Уважаеми господине,Ще Ви бъдем благодарни, ако потвърдите съгласието на Общността за следното:По отношение на Споразумението за риболова, подписано днес между Европейската икономическа общност и правителството на Република Аржентина, и в частност по отношение на протокол I, приложен към него, относно установяване на условията за сътрудничество в риболовния сектор между страните, имам честта да потвърдя, че аржентинското правителство предлага риболовните възможности, предвидени в протокол I, приложен към споразумението.Тези риболовни възможности ще бъдат запазени при условие че Общността изпълни задълженията си по отношение на търговското сътрудничество, както е изложено по-горе.Веднага щом е възможно, ще бъдат проведени разговори за решаване на всякакви трудности по изпълнението на споразумението, срещани от всяка от страните.Имам честа да потвърдя освен това, че Общността ще предостави намаления на митата върху вноса на конкретни рибни продукти, определени в бележката, приложена към настоящото писмо за периода от 1 януари до 31 декември по време на периода на действие на споразумението.Поддържането на тези намаления на митата зависи от изпълнението на задълженията на Аржентина относно предоставянето на риболовни квоти, определени в предходната алинея.Общността насърчава по подходящ начин обмена на информация за търговско сътрудничество с оглед на осигуряването на доброто функциониране и създаването на благоприятни условия за хармоничното развитие на настоящото споразумение.В случай на сериозни смущения на пазара на Общността в резултат на тарифните намаления за продуктите, специфицирани в бележката към настоящото писмо, страните се консултират взаимно по въпроса колкото е възможно по-скоро.Настоящата размяна на писма не нарушава правата и задълженията


text: на Аржентина и Общността по Общото споразумение за митата и търговията.(Учтив финал на писмото)За правителството на Република АржентинаПисмо No 2Уважаеми господине,Имам честта да потвърдя съгласието на Общността за следното:"По отношение на Споразумението за риболова, подписано днес между Европейската икономическа общност и правителството на Република Аржентина, и в частност по отношение на протокол I, приложен към него, относно установяване на условията за сътрудничество в риболовния сектор между страните, имам честта да потвърдя, че аржентинското правителство предлага риболовните възможности, предвидени в протокол I, приложен към споразумението.Тези риболовни възможности ще бъдат запазени при условие че Общността изпълни задълженията си по отношение на търговското сътрудничество, както е изложено по-горе.Веднага щом е възможно, ще бъдат проведени разговори за решаване на всякакви трудности по изпълнението на споразумението, срещани от всяка от страните.Имам честа да потвърдя освен това, че Общността ще предостави намаления на митата върху вноса на конкретни рибни продукти, определени в бележката, приложена към настоящото писмо за периода от 1 януари до 31 декември по време на периода на действие на споразумението.Поддържането на тези намаления на митата зависи от изпълнението на задълженията на Аржентина относно предоставянето на риболовни квоти, определени в предходната алинея.Общността насърчава по подходящ начин обмена на информация за търговско сътрудничество с оглед осигуряването на доброто функциониране и създаването на благоприятни условия за хармоничното развитие на настоящото споразумение.В случай на сериозни смущения на пазара на Общността в резултат на тарифните намаления за продуктите, специфицирани в бележката към настоящото писмо, страните се консултират взаимно по въпроса колкото е възможно по-скоро.Настоящата размяна на писма не нарушава правата и задълженията на Аржентина и Общността по Общото споразумение за митата и търговията."(Учтив финал на писмото)За Съвета на Европейските общности--------------------------------------------------19930928Бележка към приложение VКод по КН | Описание | Мито |ex03026997 | Риба от вида Sparus pagrus прясна или охладена, с изключение на рибно филе и друго рибно месо, попадащо в позиция No 0304 | 5 % |ex03037810 ex03049047 | Мерлуза от вида Merluccius hubbsi, замразена, с изключение на рибно филе и кайма от риба | 5 % |ex03037997 | Риба от вида Salilota australis, аржентински макруронус (Macruronus magellanicus), риба от вида Genypterus blacodes и Sparus pagrus, замразена, с изключение на филе и друго рибно месо, попадащо под позиция No 0304 | 5 % |ex03042057 | Замразено филе от мерлуза от рода Merluccius hubbsi | 5 % [1] |ex03042097 | Замразено филе от вида аржентински макруронус (Macruronus magellanicus) и салиота (Salilota australis) | 5 % |ex03056300 | Риба от вида Engraulis anchoita, солена, но не сушена или пушена и в саламура | 5 % |ex16041991 | Филе от мерлуза от вида Merluccius hubbsi, оваляно с брашно или галета, независимо дали е предварително пържен в олио, дълбоко замразен | 10 % |[1] Условие за на спазване на референтната цена.--------------------------------------------------19930928ПРИЛОЖЕНИЕ VIБЕЛЕЖКА 1Максимален размер на финансовата помощ на Общността за смесени предприятия и предприятия на Общността, регистрирани в Аржентина, както е предвидено в член 3, параграф 1 от протокол 1Категория на плавателния съд (бруто регистър тона GRT) | Възраст на кораба | Сума за един кораб |По-малко от 100 GRT | 10


text: години или по-малко | 7200 ECU/GRT + 90000 |Повече от 10 години, но по-малко от 20 години | 4800 ECU/GRT + 60000 |Повече от 20 години | 3600 ECU/GRT + 45000 |100 GRT или повече, но по-малко от 400 GRT | 10 години или по-малко | 3600 ECU/GRT + 450000 |Повече от 10 години, но по-малко от 20 години | 2400 ECU/GRT + 300000 |Повече от 20 години | 1800 ECU/GRT + 225000 |400 GRT или повече, но по-малко от 3500 GRT | 10 години или по-малко | 1800 ECU/GRT + 1170000 |Повече от 10 години, но по-малко от 20 години | 1200 ECU/GRT + 780000 |Повече от 20 години | 900 ECU/GRT + 585000 |3500 GRT или повече | 10 години или по-малко | 1440 ECU/GRT + 2430000 |Повече от 10 години, но по-малко от 20 години | 960 ECU/GRT + 1620000 |Повече от 20 години | 720 ECU/GRT + 1215000 |БЕЛЕЖКА 2Максимална сума на финансовата помощ на Общността за смесени дружества, предвидени в член 3, параграф 1 от протокол IТонаж на плавателния съд (изразен в бруто регистър тона) GRTРазмер на премията за сътрудничество на плавателен съд | (ECU/ден) |По-малко от 25 GRT | 89 |от 25 до 50 GRT | 179 |от 50 до 70 GRT | 250 |от 70 до 100 GRT | 394 |от 100 до 200 GRT | 715 |от 200 до 300 GRT | 1180 |от 300 до 500 GRT | 1573 |от 500 до 1000 GRT | 2002 |от 1000 до 1500 GRT | 2646 |от 1500 до 2000 GRT | 3217 |от 2000 до 2500 GRT | 3575 |от 2500 до 3000 GRT | 4076 |3000 GRT или повече | 4676 |--------------------------------------------------19930928ПРИЛОЖЕНИЕ VIIДЪЛБОКОМОРСКИ РИБОЛОВХладилник | Фризер | Фабрика || | рейс No ... |Име на кораба ... | Регистрационен No ... |Риболовна компания ... | Численост на екипажа ... |... | ... | ... | ... | ... |ден | месец | година | час | минути ||... | ... | ... | ... | ... ||Гориво (литри) ... | Пропътувано разстояние (мили) ... |+++++ TIFF +++++С настоящото декларирам, че доколкото ми е известно, дадената по-горе информация е точна.Подпис и декларация на капитана--------------------------------------------------19930928ПРОТОКОЛ Iза установяване на риболовните възможности и финансовата компенсация, предвидени в Споразумението за взаимоотношенията в сектора на морския риболов между Република Аржентина и Европейската икономическа общностЧлен 11. Съгласно член 5 от споразумението и за период от пет години от датата, на която то влиза в сила, максималните годишни риболовни възможности са, както следва:А. Видове, при които няма излишък: Аржентински хек (Merluccius hubbsi): 120000 тона.Б. Видове, при които има излишък:i) Аржентински макруронус (Macruronus magellanicus): 50000 тона;ii) Аржентински късоперков калмар (Illex argentinus):30000 тона;iii) салиота (Salilota australis) и/или макруронус (Macrourus whitsoni): 50000 тона общо.2. Съпътстващият улов се включва в максималните количества, показани по-горе и не може да превишава 10 % от действително взетия на борда улов за всеки рейс.Член 2От количествата, определени в член 1, уловът на корабите на Общността, действащи като част от смесени дружества, може да възлиза на следните максимални количества:А.


text: Видове, при които няма излишък:Аржентински хек (Merluccius hubbsi): 40000 тона.Б. Видове, при които има излишък:i) Аржентински макруронус (Macruronus magellanicus): 17000 тона;ii) Аржентински късоперков калмар (Illex argentinus):10000 тона;iii) Салиота (Salilota australis) и/или дълбокоморска трескоподобна риба (Macrourus whitsoni): 17000 тона общо.Член 31. Съгласно член 7 от споразумението, Общността предоставя финансова помощ за създаването на смесени предприятия, предприятия на Общността, регистрирани в Аржентина, и смесени дружества, подбрани в съответствие с член 6 от споразумението.Тази финансова помощ, определена в таблиците в приложение VI, се изплаща на собственика от Общността за покриване на част от неговото финансово участие за създаването на смесено предприятие, предприятие или смесено дружество в Аржентина и/или за изваждането на въпросните кораби от регистъра на Общността.2. С цел насърчаване на създаването и развитието на смесени предприятия, Общността предоставя на смесените предприятия, създадени в Аржентина, финансова помощ от петнадесет (15) процента от сумата, изплатена на собственика от Общността. Финансовата помощ под формата на оборотен капитал се плаща от Общността на аржентинския изпълнителен орган, който установява условията за нейното използване и управление.Аржентина информира съвместния комитет за това, как са използвани тези средства.3. Общността предоставя на аржентинската компания, която участва в смесено дружество, финансова помощ, равна на петнадесет (15) процента от предоставената на собственика от Общността.4. Разпоредбите, отнасящи се до кандидатстването за и предоставянето на помощ от Общността на собственика от Общността, както е определено в параграф 1, се установяват съгласно съответните действащи правила на Общността.В случай на смесени дружества плащането на помощта, предвидена в параграф 1, се извършва два пъти годишно. Заявленията за изплащането се подават в съответствие с правилата на Общността и се придружават от доклад за дейността на смесеното дружество по време на дадения период.5. Изплащането на финансовата помощ се извършва колкото е възможно по-скоро след изпълнението на всички формални изисквания.Член 41. Финансовата подкрепа, посочена в член 7, параграф 2 от споразумението за научно и техническо сътрудничество, се определя на двадесет и осем милиона eкю за срока на действие на споразумението.2. Съвместният комитет, създадена съгласно член 10 от споразумението, се информира за програмите и дейностите, реализирани с тази финансова подкрепа.Аржентина се задължава да използва финансовата подкрепа за предвидените цели. Комисията на Европейските общности ще получи доклад за резултатите от въпросните програми и дейности.3. Общата финансова подкрепа за периода, обхванат от споразумението, се заплаща от Общността на годишна база; сумата, изплащана всяка година, се определя от аржентинското правителство, което информира Общността за това, как са били изразходвани средствата.Член 5Финансовата помощ, определена в член 3, параграф 2 и финансовата подкрепа, посочена в член 4 от настоящия протокол се плащат по сметката, предназначена за тази цел от аржентинския изпълнителен орган, която следва да бъде извънбюджетна.--------------------------------------------------


text:
 5.5.2015
 BG
 Официален вестник на Европейския съюз
 L 114/13
 РЕШЕНИЕ No 1/2015 НА ПОДКОМИТЕТА ПО САНИТАРНИТЕ И ФИТОСАНИТАРНИТЕ ВЪПРОСИ ЕС — РЕПУБЛИКА МОЛДОВА
 от 12 март 2015 година
 за приемане на процедурния му правилник [2015/717]
 ПОДКОМИТЕТЪТ ПО САНИТАРНИТЕ И ФИТОСАНИТАРНИТЕ ВЪПРОСИ ЕС — РЕПУБЛИКА МОЛДОВА,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“), и по-специално член 191 от него,
 като има предвид, че:
 (1)
 В съответствие с член 464 от Споразумението някои негови части се прилагат временно от 1 септември 2014 г.
 (2)
 Съгласно член 191, параграф 2, буква а) от Споразумението Подкомитетът по санитарните и фитосанитарните въпроси („Подкомитет по СФСВ“) следва да разглежда всички въпроси, свързани с прилагането на глава 4 (Санитарни и фитосанитарни мерки) от дял V (Търговия и свързани с търговията въпроси) на Споразумението.
 (3)
 Съгласно член 191, параграф 5 от Споразумението Подкомитетът по СФСВ трябва да приеме свой процедурен правилник,
 ПРИЕ НАСТОЯЩОТО РЕШЕНИЕ:
 Член 1
 С настоящото решение се приема изложеният в приложението процедурен правилник на Подкомитета по СФСВ.
 Член 2
 Настоящото решение влиза в сила в деня на приемането му.
 Съставено в Кишинев на 12 март 2015 година.
 За Подкомитета по СФСВ
 Председател
 V. LOGHIN
 Секретари
 S. TIRIGAN
 R. FREIGOFAS
 (1) ОВ L 260, 30.8.2014 г., стр. 4.
 ПРИЛОЖЕНИЕ
 ПРОЦЕДУРЕН ПРАВИЛНИК НА ПОДКОМИТЕТА ПО САНИТАРНИТЕ И ФИТОСАНИТАРНИТЕ ВЪПРОСИ ЕС — РЕПУБЛИКА МОЛДОВА
 Член 1
 Общи разпоредби
 1. Подкомитетът по санитарните и фитосанитарните въпроси („Подкомитет по СФСВ“), създаден в съответствие с член 191, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („Споразумението“), оказва съдействие на Комитета за асоцииране на заседанията му в състав „Търговия“, определен в член 438, параграф 4 от Споразумението, при изпълнението на неговите задължения.
 2. Подкомитетът по СФСВ изпълнява функциите по член 191, параграф 2 от Споразумението с оглед на постигането на целите на глава 4 от дял V, определени в член 176 от Споразумението.
 3. Подкомитетът по СФСВ се състои от представители на Европейската комисия и на Република Молдова, отговарящи за санитарните и фитосанитарните въпроси.
 4. В съответствие с член 2 функциите на председател на Подкомитета по СФСВ се изпълняват от представител на Европейската комисия или на Република Молдова, който отговаря за санитарните и фитосанитарните въпроси.
 5. Страните в настоящия процедурен правилник се определят в съответствие с предвиденото в член 461 от Споразумението.
 Член 2
 Председателство
 Страните председателстват Подкомитета по СФСВ на ротационен принцип за период от 12 месеца. Първият период започва на датата на първото заседание на Съвета за асоцииране и приключва на 31 декември същата година.
 Член 3
 Заседания
 1. Освен ако страните се споразумеят за друго, Подкомитетът по СФСВ провежда заседание в срок от три месеца след влизането в сила на Споразумението, по искане на една от страните след това или поне веднъж годишно.
 2. Всяко заседание на Подкомитета по СФСВ се свиква от председателя на